
Здравейте, бихте ли ми обяснили каква е процедурата във връзка с мито и ддс при покупка онлайн на полускъпоценен камък от Кения. Камъкът е за подарък, 1500$, купувачът е физическо лице от България, а продавачът е фирма от Кения. Куриерската фирма е ФедЕкс. Интересува ме колко е митото, ддс и как се освобождава от митница с куриерска фирма, има ли нещо друго специфично при такива покупки? Благодаря много!


 

Покупка на полускъпоценен камък онлайн от Кения
===============================================

 

Здравейте Мирослава,


Изискването за деклариране важи само за благородни метали, скъпоценни камъни и изделия със и от тях над следните количества:


1. 37 грама злато и платина в необработен и полуобработен вид и монети без оглед на съдържанието на златото или платината;  

2. 60 грама бижута и аксесоари от сплави на златото или платината без оглед на съдържанието на златото или платината;  

3. 300 грама сребро в необработен и полуобработен вид и монети, както и бижута и аксесоари от сплави на среброто без оглед на съдържанието на среброто;  

4. скъпоценни камъни, вградени в изделията, посочени по-горе.


За благородни метали под тези количества не съществува задължение за деклариране. 


Моля да имате предвид, че имате право да пренасяте неограничено количество благородни метали и скъпоценни камъни през границата на страната, само ако е обявена тяхната стойност.


При закупуването на стока извън ЕС купувачът е длъжен да заплати ДДС към момента на внасянето ѝ.




Здравейте,


Нека да допълня към отговорите на колегите по отношение на освобождаване на пратката, ако бъде задържана на митница:  

Ще трябва да предоставите на ФедЕкс пълномощно, всички документи по покупката на камъка (сайт, фактура, номер на поръчка и пр.), както и Вашия ЕОРИ номер, ако искате куриерът да освободи стоката от митница. Разбира се, също и дължимите за вноса суми.  

Искам да уточня за ЕОРИ номера, че той може да бъде постоянен или временен (издава се само веднъж на 1 физическо лице). Моят съвет е да си издадете ЕОРИ номер на място в териториална дирекция на Агенция Митници, а не онлайн. Както и да задействате процедурата отсега, за да не стои продуктът твърде дълго време на митница и да започне да Ви се начислява магазинаж.


Поздрави,




Здравейте, Мирослава Мазева,


съгласно Валутния закон – пренасянето през границата на страната на благородни метали и скъпоценни камъни и изделия с и от тях чрез пощенски пратки е забранено, с изключение на пратки с обявена стойност.


Необходимо е да уточните дали пратката ще бъде с обявена стойност.


За допълнителна информация можете да се свържете с мен на посочения телефон.


Поздрави,  

адв. Николина Митова  

0898 303092


